Aizguvums

Aizguvums ir tāds vārds, kas ir ticis aizgūts no vienas valodas un iekļauts citā. Valoda, no kuras vārds tiek aizgūts, tiek saukta par devējvalodu, bet valoda, kurā šis vārds tiek iekļauts, tiek saukta par aizguvējvalodu.Akadēmiskā terminu datubāze AkadTerm - aizguvējvaloda   

Aizguvumi var būt tiešie (fonētiski un morfoloģiski pielāgoti aizguvumi, piemēram, telefons no grieķu tēle 'tālu' + phōnē 'skaņa') vai netiešie (caur starpniekvalodu). Nereti aizguvumi tiek izmantoti, lai apzīmētu jaunus jēdzienus vai objektus, kuru apzīmējumu aizguvējvalodā iepriekš nav bijis.

Atkarībā no integrācijas pakāpes aizguvējvalodā aizguvumus iedala:

 Pilnībā adaptētos aizguvumos (piemēram, skola no grieķu scholē),
 Daļēji adaptētos aizguvumos, kur saglabājas svešvalodīgās īpašības (piemēram, menedžments),
 Citvalodu citātos jeb neadaptētos aizguvumos, kuri parasti tiek rakstīti slīprakstā vai pēdiņās, piemēram, je ne sais quoi.

Nevēlamie vai nepamatoti lietoti aizguvumi tiek saukti par barbarismiem, un tie var traucēt valodas sistēmiskumu un izkropļot dzimtās valodas normas. Valodniecībā tiek uzsvērts, ka aizguvumiem jābūt funkcionāli pamatotiem un valodas normām atbilstoši pielāgotiem.

Mūsdienās īpaši izplatīti ir anglicismi, kas bieži ienāk valodā ar jaunajām tehnoloģijām, kultūras produktiem un globalizācijas tendencēm.

 Latviešu valodā 

Latviešu valodā visvairāk aizgūtie vārdi ir no vācu, krievu un angļu valodām.Aizgūtā leksika jeb aizguvumi Tas ir skaidrojams ar šo valodu vēsturisko ietekmi, bet angļu valodas aizguvumu (anglicismu) skaits ir pieaudzis pēc neatkarības atjaunošanas.

 Atsauces 

 Ārējās saites 

Kategorija:Aizguvumi